АҞӘА, абҵара 19 - Sputnik. Агәабзиарахьчаразы адунеизегьтә еиҿкаара агәҽанҵара ҟанаҵоит Европа ииашамкәа антибиотикқәа COVID-19 апандемиаан рхархәара урҭ рышьцыларахь икылнагоит ҳәа. Абри атәы аҳәоит ВОЗ аҟәшақәа европатәи арегион аҿы имҩаԥыргаз аҭҵаарақәа.
"Антибиотикқәа COVID-19 еиԥшу аинфекциақәа шамхәышәтәуагьы иҟаҵаз аҭҵаарақәа иадырбеит европатәи арегион азонақәеи атәылақәа жәбеи рҿы урҭ рыхрархәара ишазҳауаз авирус змоу рхыԥхьаӡара иазҳацыԥхьаӡа", - ҳәа аҳәоит ВОЗ европатәи абиуро аҳәамҭа, аиҿкаара асаит аҿы ахашаҽны икьыԥхьыз.
Аҭҵаарақәа иаадырԥшит 96% антибиотик здызкылоз ауаа COVID-19 рымаӡамызт, аха ахәшә рыжәуан.
Ахәышәтәырҭахь инанагаз рыбжьарагьы 15% апациентцәа ракәын антибиотик зыхәҭаз, урҭ абактериалтә инфекциақәа ахьрымаз азы аха 75% ирырҭон.
Иазгәаҭоуп антибиотикқәа, цефалоспорин ацәаҳәа еиуоу рымч ыӡыр ҟалоит Европа амедусҳәарҭақәа рҟны COVID-19 апандемиаамҭаан дара рыла авирус ахәышәтәра рҽахьазыршәоз азы.
АҞӘА, ԥхынҷ 1 - Sputnik. Акоронавирус аан ан лҟынтәи ахәыҷ иахь ацәеижьҿагылақәа ииасыр ауеит гәыԥҳәыхшла акраниҿалҵо, ҳәа лҳәеит Роспотребнадзор ЦНИИ аепидемиологиа аклиника-аналитикатә усуразы адиректор ихаҭыԥуаҩ Наталиа Пшеничнаиа. Абри атәы аанацҳауеит РИА Новости.
"SARS-CoV2 IgG, SARS-CoV2 IgA рахь ацәеижьҿагылақәа аарԥшуп COVID-19 змаз ан лгәыԥҳәыхш аҟны. Акоронавирус аан ан лҟынтәи ахәыҷ иахь ацәеижьҿагылақәа ииасыр ауеит гәыԥҳәыхшла акраниҿалҵо, аха урҭ ирласны иӡуеит, убри азоуп ахәыҷы агәыԥҳәыхш ифонаҵы дзыхьчо", - лҳәоит Пшеничнаиа.
Лара иазгәалҭеит COVID-19 змоу анацәа згәы бзиоу рхәыҷқәа рҟны ацәеижьҿагыла шаадырԥшуа.
Урҭ ацәеижьҿагылақәа ирласны рыӡра ишьақәнарӷәӷәоит дара ан лҟынтәи ахшара иахь ииасыз шракәу, лҳәоит аепидемиолог.
АҞӘА, абҵара 30 — Sputnik. Акоронавирустә инфекциа алаҵәара инадҳәаланы Москвеи Санкт-Петербурги рҵараиурҭақәа адистанциатә ҵарахь ииаргеит ҳәа Telegram-канал аҿы адырра ҟанаҵоит Урыстәыла аҵара аминистрра. Абри атәы аанацҳауеит РИА Новости.
Адырраҭараҿы иарбоуп регионалтә ҵараиурҭақәакгьы адистанциатә ҵарахь ишиагоу.
Аминистрраҟны аус адырулеит аҵаратә процесс хра аманы аиҿкааразы абжьгарақәа.
Уаанӡа, Москвеи Санкт-Петербурги рҵараиурҭақәа рыстудентцәа адистанциатә ҵарахь риагаразы адҵа анапы аҵаҩны иҭыжьын абҵара 11 рзы.
Арегионалтә ҵараиурҭақәагьы ирабжьган адистанциатә ҵарахь ииасразы.
Урыстәыла COVID-19 рыхьхьеит 2 295 65-ҩык. Рыԥсҭазаара иалҵит 39 895-ҩык, ргәы бзиахеит — 1 778 704-ҩык.